An Sorsogon State University (SSU) iyo saro sa mga pinakagurang na pangkomersyong paadalan sa Filipinas. Naitogdas ini bilang an Sorsogon Trade School kaidtong 1907, asin pinangaranan liwat na Sorsogon School of Arts and Trades sa rigon kan Republikang Akto 704 kaidtong Hunyo 1953 asin pigpangaranan liwat na Sorsogon College of Arts and Trades kaidtong 1976. Kan Desyembre 1993, pakatapos kan 86 na taon kan pagkamokna kaini, pigliwat ini pasiring sa estadong kolehiyo kaiba an tolong nasyunal na bokasyonal na halangkaw na paadalan sa probinsya na pinagsaralak. Sa paagi ini kan R.A. 7666 na an awtor si dating Cong. Salvador H. Escudero III asin Sen. Leticia Ramos Shahani, naaprubahan kan Desyembre 31, 1993 ni Presidente Fidel V. Ramos.